EUROOPAN UNIONIN VIRKAMIESTUOMIOISTUIMEN PRESIDENTIN MÄÄRÄYS
17 päivänä marraskuuta 2014
Asia F‑126/13
Yannick Durand
vastaan
Euroopan komissio
Riidan asianosaisten sovinto – Työjärjestyksen 91 artiklan 1 kohta – Asianosaisten sovintoratkaisu virkamiestuomioistuimessa – Asian poistaminen rekisteristä
Aihe:      SEUT 270 artiklaan, jota sovelletaan Euratomin perustamissopimukseen sen 106 a artiklan nojalla, perustuva kanne, jossa Yannick Durand vaatii virkamiestuomioistuinta kumoamaan yhtäältä 21.5.0213 tehdyn päätöksen, jonka mukaan perhelisät, joihin hänellä on oikeus, maksetaan suoraan hänen entiselle vaimolleen, joka on hänen lapsensa äiti, ja toisaalta 23.9.2013 tehdyn päätöksen, jolla hänen valituksensa hylättiin. Yannick Durand vaatii samassa kanteessa myös, että Euroopan komissio velvoitetaan maksamaan hänelle kaikki näistä lisistä muodostuvat summat.
Ratkaisu:      Asia F‑126/13, Durand vastaan komissio, poistetaan virkamiestuomioistuimen rekisteristä. Yannick Durand ja Euroopan komissio vastaavat oikeudenkäyntikuluista tekemänsä sopimuksen mukaisesti. Euroopan unionin neuvosto vastaa omista oikeudenkäyntikuluistaan
Tiivistelmä
Henkilöstökanne – Sovintoratkaisu virkamiestuomioistuimessa – Sopimuksen toteaminen erillisessä asiakirjassa, jonka esittelevä tuomari ja kirjaaja ovat allekirjoittaneet
(Virkamiestuomioistuimen työjärjestyksen 91 artiklan 1 kohta)
Asianosaisten virkamiestuomioistuimessa tekemän sovinnon ehdot voidaan todeta virkamiestuomioistuimen työjärjestyksen 91 artiklan 1 kohdan mukaisesti esittelevän tuomarin ja kirjaajan allekirjoittamassa asiakirjassa erityisesti sellaisessa tapauksessa, jossa tämän sopimuksen sisältö edellyttää kantajan entisen vaimon suostumusta.
(ks. 7 kohta)